ตลาดหุ้นเอเชียร่วงลงเช้านี้ เหตุนักลงทุนเทขายหลังหุ้นสหรัฐ
ตลาดหุ้นเอเชียร่วงลงในช่วงเช้าวันนี้ เนื่องจากการดิ่งลงของตลาดหุ้นสหรัฐและยุโรปเมื่อคืนนี้ ได้ส่งผลให้มีแรงเทขายในตลาดหุ้นเอเชีย
6 พ.ค. 2558

ผู้สื่อข่าวรายงานว่า ตลาดหุ้นเอเชียร่วงลงในช่วงเช้าวันนี้ เนื่องจากการดิ่งลงของตลาดหุ้นสหรัฐและยุโรปเมื่อคืนนี้ ได้ส่งผลให้มีแรงเทขายในตลาดหุ้นเอเชีย
โดยดัชนี MSCI ปรับตัวลง 0.4% ในช่วงเช้าวันนี้
ส่วนดัชนี HSI ตลาดหุ้นฮ่องกงเปิดวันนี้ที่ 27,698.10 จุด ลดลง 57.44 จุด, -0.21% ดัชนี FBMKLCI ตลาดหุ้นมาเลเซียเปิดวันนี้ที่ 1,824.21 จุด ลดลง 3.21 จุด, -0.18% ดัชนี FTSE STI ตลาดหุ้นสิงคโปร์เปิดวันนี้ที่ 3,448.68 จุด ลดลง 22.51 จุด, -0.65% ดัชนี TAIEX ตลาดหุ้นไต้หวันเปิดวันนี้ที่ 9,780.39 จุด ลดลง 39.74 จุด, -0.40% ดัชนี KOSPI ตลาดหุ้นเกาหลีใต้เปิดวันนี้ที่ 2,122.03 จุด ลดลง 10.20 จุด, -0.48% ดัชนี Jakarta Composite ตลาดหุ้นอินโดนีเซียเปิดวันนี้ที่ 5,133.74 จุด ลดลง 26.57 จุด, -0.51%
อย่างไรก็ตาม ดัชนี SSE Composite ตลาดหุ้นจีนเปิดวันนี้ที่ 4,311.64 จุด เพิ่มขึ้น 12.93 จุด, +0.30%
ทั้งนี้ตลาดหุ้นส่วนใหญ่ในภูมิภาคเอเชียปรับตัวลงเช้านี้ เพราะได้รับปัจจัยลบจากการร่วงลงของตลาดหุ้นสหรัฐและยุโรปเมื่อคืนนี้ โดยดัชนีดาวโจนส์ดิ่งลง 142.20 จุด หรือ -0.79% หลังจากสหรัฐเผยยอดขาดดุลการค้าระหว่างประเทศเดือนมี.ค.พุ่งขึ้น 43% แตะ 5.14 หมื่นล้านดอลลาร์ เทียบกับ 3.59 หมื่นล้านดอลลาร์ในเดือนก.พ. โดยตัวเลขขาดดุลการค้าในเดือนมี.ค.นับว่ามากที่สุดนับตั้งแต่เดือนต.ค.2551 และสูงกว่าคาดการณ์ของนักวิเคราะห์ส่วนใหญ่ที่ 4.20 หมื่นล้านดอลลาร์
ส่วนตลาดหุ้นยุโรปร่วงลงเนื่องจากความวิตกกังวลที่ว่า กรีซจะไม่สามารถบรรลุข้อตกลงกับกลุ่มเจ้าหนี้ของยูโรโซนได้ก่อนครบกำหนดการชำระหนี้จำนวนมากในสัปดาห์หน้า